**NÁRODNÁ RADA SLOVENSKEJ REPUBLIKY**

**VIII. volebné obdobie**

**Návrh**

**zákon**

z ... 2022,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony.**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z. a zákona č. 368/2018 Z. z. a zákona č. 35/2019 Z. z., zákona č. 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z., zákona č. 330/2020 Z. z., zákona č. 365/2020 Z. z., zákona č. 372/2020 Z. z., zákona č. 388/2020 Z. z., zákona č. 426/2020 Z. z., zákona č. 126/2021 Z. z., zákona č. 130/2021 Z. z., zákona č. 215/2021 Z. z., zákona č. 265/2021 Z. z., zákona č. 283/2021 Z. z., zákona č. 355/2021 Z. z., zákona č. 397/2021 Z. z., zákona č. 412/2021 Z. z., zákona č. 431/2021 Z. z. a zákona č. 454/2021 Z. z. sa mení a dopĺňa takto:

1. § 13 ods. 1 sa dopĺňa písmenom f), ktoré znie:

„f) dávka popôrodnej starostlivosti“.

2. V § 43 ods. 1 písm. c) sa za slovo „materského“ vkladajú slová „alebo dávky popôrodnej starostlivosti“.

3. V prvej časti, druhej hlave sa za šiesty diel vkladá nový siedmy diel, ktorý vrátane nadpisu znie:

„SIEDMY DIEL

DÁVKA POPÔRODNEJ STAROSTLIVOSTI

§ 53a

Podmienky nároku na dávku popôrodnej starostlivosti

(1) Nárok na dávku popôrodnej starostlivosti má poistenec, ktorý sa stará o dieťa, ktorého je otcom alebo je inou blízkou osobou podieľajúcou sa na starostlivosti o dieťa so súhlasom matky, ak bol v posledných dvoch rokoch pred narodením dieťaťa nemocensky poistený najmenej 270 dní.

(2) Podmienka starostlivosti o narodené dieťa sa považuje za splnenú aj v období, v ktorom je dieťa prijaté do ústavnej starostlivosti zdravotníckeho zariadenia.

(3) Poistencovi vzniká nárok na dávku popôrodnej starostlivosti dňom narodenia dieťaťa. Nárok na dávku popôrodnej starostlivosti zaniká uplynutím šiesteho týždňa od vzniku nároku na dávku popôrodnej starostlivosti.

(4) Poistenec nemá nárok na výplatu dávky popôrodnej starostlivosti za dni, počas ktorých

a) sa mu vypláca náhrada príjmu pri dočasnej pracovnej neschopnosti zamestnanca podľa osobitného predpisu,51)

b) má nárok na výplatu nemocenského.

§ 53b

Poskytovanie dávky popôrodnej starostlivosti

(1) Dávka popôrodnej starostlivosti sa poskytuje za dni, najviac však za 14 dní.

(2) Dávka popôrodnej starostlivosti sa poskytuje za to isté obdobie len raz a len jednému poistencovi.

§ 53c

Výška dávky popôrodnej starostlivosti

Výška dávky popôrodnej starostlivosti je 75 % denného vymeriavacieho základu určeného podľa § 55 alebo pravdepodobného denného vymeriavacieho základu určeného podľa § 57.“.

Doterajší siedmy a ôsmy diel sa označujú ako ôsmy a deviaty diel.

4. § 106 sa dopĺňa písmenom e), ktoré znie:

„e) sa mu vypláca dávka popôrodnej starostlivosti.“.

5. V § 128 ods. 2 sa na konci pripájajú slová „alebo dávka popôrodnej starostlivosti“.

6. V § 138 ods. 13 sa za slovo „materské“ vkladajú slová „alebo dávka popôrodnej starostlivosti“.

7. V § 140 ods. 1 písm. a) sa na konci pripájajú slová „alebo dávka popôrodnej starostlivosti“.

**Čl. II**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z., zákona č. 440/2015 Z. z. zákona č. 82/2017 Z. z., zákona č. 95/2017 Z. z., zákona č. 335/2017 Z. z., zákona č. 63/2018 Z. z., zákona č. 347/2018 Z. z., zákona č. 376/2018 Z. z., zákona č. 307/2019 Z. z., zákona č. 319/2019 Z. z., zákona č. 375/2019 Z. z., zákona č. 380/2019 Z. z., zákona č. 63/2020 Z. z., zákona č. 66/2020 Z. z., zákona č. 157/2020 Z. z., zákona č. 294/2020 Z. z., zákona č. 326/2020 Z. z., zákona č. 76/2021 Z. z., zákona č. 215/2021 Z. z., zákona č. 407/2021 Z. z. a zákona č. 412/2021 Z. z. sa mení a dopĺňa takto:

V § 141 ods. 1 prvej vete sa za slová „ošetrovania chorého člena rodiny podľa osobitného predpisu“ vkladá čiarka a slová „čerpania dávky popôrodnej starostlivosti podľa osobitného predpisu“.

**Čl. III**

Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z., zákona č. 125/2016 Z. z., zákona č. 190/2018 Z. z., zákona č. 35/2019 Z. z., zákona č.153/2019 Z. z., zákona č. 466/2019 Z. z., zákona č. 46/2020 Z. z., zákona č. 296/2020 Z. z., zákona č. 365/2020 Z. z., zákona č. 426/2020 Z. z., zákona č. 221/2021 Z. z., zákona č. 283/2021 Z. z. a zákona č. 431/2021 Z. z. sa mení a dopĺňa takto:

1. § 5 sa dopĺňa písmenom f), ktoré znie:

„f) dávka popôrodnej starostlivosti“.

2. Za § 10 sa vkladá § 11, ktorý vrátane nadpisu znie:

„§ 11

Dávka popôrodnej starostlivosti

(1) Policajt a profesionálny vojak má nárok na dávku popôrodnej starostlivosti, ak

a) sa stará o dieťa, ktorého je otcom alebo je blízkou osobou podieľajúcou sa na starostlivosti o dieťa so súhlasom matky, a

b) v posledných dvoch rokoch pred narodením dieťaťa bol nemocensky zabezpečený podľa tohto zákona alebo nemocensky poistený podľa všeobecných predpisov o sociálnom poistení najmenej 270 kalendárnych dní, alebo v tejto dobe sa policajtovi alebo profesionálnemu vojakovi poskytla rodičovská dovolenka podľa osobitných predpisov.3h)

(2) Podmienka starostlivosti o narodené dieťa sa považuje za splnenú aj v období, v ktorom je dieťa prijaté do ústavnej starostlivosti zdravotníckeho zariadenia.

(3) Policajtovi a profesionálnemu vojakovi vzniká nárok na dávku popôrodnej starostlivosti dňom narodenia dieťaťa. Nárok na dávku popôrodnej starostlivosti zaniká uplynutím šiesteho týždňa od vzniku nároku na dávku popôrodnej starostlivosti.

(4) Dávka popôrodnej starostlivosti sa poskytuje za kalendárne dni, najviac však za 14 kalendárnych dní. Dávka popôrodnej starostlivosti sa poskytuje za to isté obdobie len raz a len jednému policajtovi alebo len jednému profesionálnemu vojakovi.

(5) Dávka popôrodnej starostlivosti sa poskytuje policajtovi alebo profesionálnemu vojakovi vo výške nemocenského podľa § 8.

(6) Dávka popôrodnej starostlivosti sa poskytuje policajtovi alebo profesionálnemu vojakovi, ak nemá nárok na výsluhový dôchodok a splnil ostatné podmienky na vznik nároku na dávku popôrodnej starostlivosti.“.

3. V § 58 ods. 3 písm. a) a písm. c) sa slová „s výnimkou materskej dovolenky a rodičovskej dovolenky“  nahrádzajú slovami „s výnimkou materskej dovolenky, rodičovskej dovolenky a doby čerpania dávky popôrodnej starostlivosti“.

4. V § 64a sa za slová „materské“ vkladajú slová „alebo dávku popôrodnej starostlivosti“.

5. V § 83 ods. 2 sa vkladá nové písm. f), ktoré znie:

„f) dávka popôrodnej starostlivosti,“.

Doterajšie písm. f) a g) sa označujú ako písm. g) a h).

6. V § 99 ods. 5 písm. a) sa za slovo „materské“ vkladá čiarka a slová „dávka popôrodnej starostlivosti“.

**Čl. IV**

Tento zákon nadobúda účinnosť dňa 1. júna 2022.